Buss brant på E18 - veien ble stengt i begge retninger
– Det er sagt at bussen sto i full fyr, sier operasjonsleder Tom Sandberg i Øst politidistrikt til VG. Rundt 20 minutter etter at det ble meldt om brannen var den slukket. Det var fem passasjerer om bord i bussen pluss sjåføren. Ingen ble skadet i hendelsen. – Sjåføren forlot stedet med en annen buss, men politiet er i kontakt med han nå og han blir avhørt på stedet, opplyser Sandberg. 1 av 5SKUMLAGT: Mannskaper fra brannvesenet slukket brannen. Terje Pedersen, NTB scanpix Politiet vet ikke hva som er årsaken til brannen. Bilder viser en stor røyksky over området. Svein Arne Vik, markedssjef i Nettbuss Travel, sier til VG at sjåføren stoppet fordi at han merket at det luktet røyk. – Det kom røyk ut av motorrommet på bussen, sier han og påpeker at de følger opp alle passasjerene som nå har reist fra stedet til Oslo. E18 ble stengt i begge retninger som følge av brannen. Klokken 11.14 melder Vegtrafikksentralen at veien er åpen for trafikk i begge retninger.
Onsdag morgen brant det i en buss ved Svartskog på E18.